Toți membrii BPN al PNL se vor izola la domiciliu, a anunțat Ludovic Orban. Premierul a anunțat că toți senatorii PNL au obligația să se autoizoleze și că el se va izola la Vila Lac 1. El a făcut aceste anunțuri după ce senatorul Vergil Chițac a fost confirmat cu coronavirus, fiind primul parlamentar depistat.

"Toți membrii BPN al PNL se vor izola la domiciliu.

Toți senatorii din grupul senatorial PNL au obligația să se autoizoleze.

Nu așteptăm ancheta epidemiologică. Am cerut Ministerului Sănătății un mecanism rapid de anchetă epidemiologică în PNL.

Miniștrilor prezenți și membrilor BEX PNL li se vor prelua probe pentru diagnostic rapid. După prelevare, toți se vor izola la domiciliu.

Ca premier în exercițiu, mă voi izola la Vila Lac 1 de unde ne vom exercita toate atribuțiile.

Urmează să luăm o decizie pentru a vedea unde se izolează miniștrii.

Orban: Există un Guvern. Indiferent de diagnostic, eu îmi îndeplinesc sarcinile

Mi-e teamă să nu fie afectați alții. Indiferent care e diagnosticul meu, eu imi îndeplinesc sarcinile.

Există un Guvern. Miniștrii trebuie să rămână în funcțiune pentru a lua decizii și pentru a apăra sănătatea cetățenilor. Este aproape funcțional softul care ne permite organizarea ședințelor de Guvern online.

Cel puțin puțin până la al doilea diagnostic rămânem în situație de izolare", a spus Orban.

Ludovic Orban a recomandat jurnaliștilor să se izoleze și să ceară diagnosticarea, pentru siguranța lor.

Ministrul Sănătății a spus că premierul este asimptomatic.

Orban: L-am informat imediat pe președinte, el va decide calea de urmat

Ludovic Orban a anunțat că în aceste condiții, PNL nu mai merge la consultări.

"Președintele a declanșat procedura de consultare a partidelor, l-am informat pe președinte după ce am aflat că senatorul e pozitiv, președintele va decide calea de urmat.

L-am informat imediat pe președintele Klaus Iohannis", a precizat Ludovic Orban.

"La parlament, find vorba de un senator, e absolut necesară ancheta epidemiologică. Pentru toți parlamentarii, mai ales senatorii să nu aștepte ancheta epidemiologică, să nu intre în contact cu nimeni", a mai spus Orban.

Procedurile se referă la miniștri care au fost în contact direct cu Vergil Chițac, a spus ministrul Sănătății, Victor Costache.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Cinci echipe ale DSP merg la Parlament

Cinci echipe ale Direcției de Sănătate Publică merg în Parlament pentru a vedea dacă parlamentarul depistat cu COVID-19 a infectat și alte persoane.

Au fost cerut 150 de teste pentru membrii BEx și pentru jurnaliști. Nimeni nu va ieși din Parlament până când aceste teste nu sunt făcute.

Totodată, întreaga echipă a Ministerului Sănătății intră în izolare.

Senatorul român Vergil Chițac a fost testat pozitiv cu coronavirus după ce a participat la o reuniune internațională.

Potrivit corespondentului Digi24, Carla Tănasie, parlamentarul nu ar mai fi intrat în contact cu nicio persoană după întoarcerea în țară.

Parlamentarul a călătorit într-o țară în care sunt mai multe cazuri de infectare. Întors în țară, a intrat în autoizolare și nu s-a mai întors la serviciu.

Citiți și:

Klaus Iohannis ține consultările prin teleconferință, după ce conducerea PNL s-a autoizolat din cauza COVID-19

Senatorul Vergil Chițac, confirmat cu coronavirus, s-a întâlnit cu sute de femei musulmane de 8 martie

Redactare G.M.